**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 458/2017**

**ΑΔΑ**: 7Μ17ΩΨΑ-290



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 39ο/2017 Της 4Ης  ΣΕΠΤΕΜΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘** **Ορισμός πληρεξούσιου δικηγόρου** προκειμένου **να παραστεί στο Μονομελές Πρωτοδικείο Άρτας στις 20-10-2017 και σε κάθε μετά από αναβολή δικάσιμο κατά την συζήτηση αίτησης αναγνώρισης ως δικαιούχου του αποζημίωσης του κ. Κώστα Κων/νου’’**

Στην Άρτα, σήμερα, 04-09-2017 και ώρα 09:00 π.μ. στο Δημοτικό Κατάστημα του Δήμου Αρταίων συνήλθε σε συνεδρίαση η Οικονομική Επιτροπή του Δήμου Αρταίων, ύστερα από την **32805/31-08-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| ΠΑΡΟΝΤΕΣ  1.Τσιρογιάννης Χρήστος  (Πρόεδρος)  2. Πανέτας Γεώργιος  3. Σιαφάκας Χριστόφορος  4. Κοσμάς Ηλίας  5. Λιλής Γεώργιος  6. Ζέρβας Κων/νος | ΑΠΟΝΤΕΣ  1.Βασιλάκη-Μητρογιώργου  Βικτωρία  2.Παπαϊωάννου Κων/νος  3. Χαρακλιάς Κων/νος |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η επιτροπή ομόφωνα έκανε δεκτή πρόταση του Προέδρου της να συζητηθούν ( 2 ) έκτακτα θέμα.

Η επιτροπή ομόφωνα έκανε δεκτή πρόταση του Προέδρου για αναβολή συζήτησης του 1ου θέματος.

Ο κ. Κοσμάς προσήλθε κατά τη συζήτηση του 4ου θέματος

Ο κ. Πρόεδρος εισηγούμενος το 2ο τακτικό θέμα**: Ορισμός πληρεξούσιου δικηγόρου** προκειμένου **να παραστεί στο Μονομελές Πρωτοδικείο Άρτας στις 20-10-2017 και σε κάθε μετά από αναβολή δικάσιμο κατά την συζήτηση αίτησης αναγνώρισης ως δικαιούχου του αποζημίωσης του κ. Κώστα Κων/νου** είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση ενώπιον του Μονομελούς Πρωτοδικείου Άρτας την 20/10/2017 και σε κάθε μετ΄αναβολή δικάσιμο ότε και συζητείται η από 3-7-2017 αίτηση αναγνώρισης του Κωνσταντίνου Κώστα ως δικαιούχου αποζημίωσης της με α/α 7 ιδιοκτησίας που απαλλοτριώθηκε αναγκαστικά με την υπ’ αριθμ. Π7/2003 πράξη προσκύρωσης , αναλογισμού και αποζημίωσης του τμήματος Πολεοδομίας και Πολεοδομικών Εφαρμογών (Τ.Π. – Π.Ε)

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’ ( σχετ. Α.Α.Υ. 93/31-1-2017 )

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση του Προέδρου της.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου τον κ. Βάντζο κων/νο προκειμένου να παραστεί ενώπιον του Μονομελούς Πρωτοδικείου Άρτας την 20/10/2017 και σε κάθε μετ΄αναβολή δικάσιμο ότε και συζητείται η από 3-7-2017 αίτηση αναγνώρισης του Κωνσταντίνου Κώστα ως δικαιούχου αποζημίωσης της με α/α 7 ιδιοκτησίας που απαλλοτριώθηκε αναγκαστικά με την υπ’ αριθμ. Π7/2003 πράξη προσκύρωσης , αναλογισμού και αποζημίωσης του τμήματος Πολεοδομίας και Πολεοδομικών Εφαρμογών (Τ.Π. – Π.Ε)

**Β.** Ο καθορισμός της αμοιβής της παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Εγκρίνει τον καθορισμό αμοιβής για εξωδικαστικές ενέργειες στις οποίες θα προβεί ο δικηγόρος για να εκπροσωπηθεί καλύτερα ο Δήμος στα αρμόδια δικαστήρια.

**Δ.** Ο καθορισμός της αμοιβής του παραπάνω δικηγόρου, θα γίνει με βάσει τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013) στο παράρτημα 1 **‘‘**Εξωδικαστικές αμοιβές**’’**, ήτοι μία (1) ώρα συν Φ.Π.Α.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 458 /2017 Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*